Baik Punya Ah Long

Baik Punya Ah Long ialah sebuah filem muzikal komedi Malaysia 2024 arahan Afdlin Shauki yang turut berkhidmat sebagai penulis skrip bersama Haris M. Nor, Shafiq Azraei Shah, Sid Murshid dan Pacai. Diterbitkan oleh Astro Shaw, Golden Screen Cinemas dan Petra Vision Works serta edaran GSC Movies, filem ini dibintangi oleh Jozan (Johan dan Zizan), Liyana Jasmay, Afdlin Shauki, Adlin Aman Ramlie, Allahyarham Adibah Noor, Chew Kin Wah, Mia Sara Shauki dan ramai lagi.

Ia merupakan filem kedua (selepas Harimau Malaya: The Untold Journey yang ditayangkan terlebih dahulu) arahannya dalam tempoh 10 tahun sejak Papadom 2 (2013). Ia ditayangkan pada 12 September 2024.

Sinopsis
Dua beradik yang bergelut memulakan perniagaan pinjaman wang, menghadapi tentangan hebat daripada pesaing Ah Long. Mereka mesti menyelamatkan seorang tukang jahit daripada musuh yang kejam sambil cuba berjaya dalam perniagaan untuk menghormati mandat bapa angkat mereka.

Pelakon 
 Johan Raja Lawak sebagai Aley / Aloysius M. Osman 
 Zizan Razak sebagai Aloy / Alejandro M. Osman 
 Liyana Jasmay sebagai Cik Pa
 Afdlin Shauki sebagai Lan Panda
 Adlin Aman Ramlie sebagai Karim Kangaroo
 Adibah Noor sebagai Cassandra Khutub 
 Chew Kin Wah sebagai Ah Long
 Mia Sara Shauki sebagai Mia
 Sangeeta Krishnasamy sebagai Gadis Topeng 
 Aziz M. Osman sebagai Ustaz Hanif
 Carmen Soo sebagai Amoi
 Jino Achankunju Samuel sebagai Menari Beastboxer 
 Henzi Andalas sebagai Kamil Koala
 Riezman Khuzaimi sebagai Rizmanku
 Ako Mustapha sebagai Karl Bento
 Anas Ridzuan sebagai Pengawal keselamatan 
 Achey Bocey sebagai Pak Cik 
 Sazali Samad sebagai Abang Sado
 Sid Murshid sebagai Murshid
 Musly Ramlee sebagai Osman Jailani, Ayah Aley dan Aloy
 Jay Nazif sebagai Anak Aley
 Syed Nabil sebagai Anak Aloy
 Rayyan Dino sebagai Anak Murshid 
 Filzah Azmi sebagai Mak Cik
 Shashic Iewan sebagai Joe
 David Arumugam sebagai Kumar Kodiaq
 Hilmy Ashley sebagai Wartawan
 Douglas Lim sebagai Tukang Tilik
 Isma Hanum sebagai Mak Cik 
 Sanjna Suri sebagai MC
 Emma Tosh sebagai Honey Madu
 Chaoi Izghan sebagai Bakhtiar Baboon
 Nizam Jentik-Jentik sebagai Encik Najib
 Eleana Martin Shauki sebagai Eleana

Penerbitan
Selepas filem Papadom 2 arahannya ditayangkan, Afdlin memutuskan untuk bersara dari kerusi pengarah. Bagaimanapun pada September 2020, beliau mengumumkan bahawa akan kembali mengarah filem terbaharu bagi memenuhi janjinya kepada Din Beramboi yang meninggal dunia pada April 2010 akibat demam denggi berdarah.

Alumni Raja Lawak Astro musim pertama, Zizan Razak dan Johan kembali digandingkan dalam filem ini. Kali terakhir mereka digandingkan bersama ialah pada 2012 menerusi filem Uncle Usin. Pra-produksi dimulakan pada 2013 dengan penggambaran dijalankan pada hujung 2020.

Rujukan

Pautan luar

Kategori:Filem terbitan Astro Shaw
Kategori:Filem terbitan Vision Works
Kategori:Filem arahan Afdlin Shauki
Kategori:Filem 2024
Kategori:Filem Malaysia tahun 2024
Kategori:Filem komedi
Kategori:Filem komedi Malaysia
Kategori:Filem muzikal
Kategori:Filem muzikal Malaysia